เมื่อบ่ายวันที่ 22 พฤษภาคม 2557 Wongnai.com นำทีมด้วยคุณตาลมาเก็ตติ้งอีเว้นท์คนเก่งได้ชวนไปจิบน้ำชาตอนบ่ายที่ The Mandarin Oriental Shop ที่ Gaysorn Plaza ห้างใจกลางเมืองสุดหรู ซึ่งเป็น Kiosk ใหม่ของแบรนด์ก็ว่าได้ค่ะ พิ่งเปิดได้ไม่นาน 2 เดือน ซึ่งสาขานี้มีการตกแต่งและกลิ่นอายเหมือนกับที่โรงแรม Maindarin Oriental มีความคลาสสิกผสมผสาน ให้ความรู้สึกผู้ดี๊ ผู้ดีตอนที่ไปนั่งทาน อีกทั้งบรรยากาศของห้างรวมเข้าไปอีกยิ่งทำให้ความรู้สึกผู้ดีมีมากกว่าเดิม

ถึงแม้ว่าทางร้านจะให้ความรู้สึกความเป็นผู้ดี๊ผู้ดีแต่กระนั้นกระนี้ ราคาก็ไม่ได้ผู้ดีตามไปซะทีเดียว ที่ร้านถือได้ว่ามีราคากลางๆ สำหรับพนักงานกินเงินเดือนอย่างเราๆนานๆทีก็ยังสามารถมานั่งจิบน้ำชา ชิมมาการองให้ได้บรรยากาศแบบผู้ดีแบบนี้ได้เช่นกันค่ะ 
โดยขนมขั้นต่ำชิ้นละ 1xx บาทขึ้นไป 

รสชาดขนมหลังจากที่ชิมมาทั้งหมดนั้น ที่ชอบที่สุดคงจะเป็นตัว 
Passion Fruit Mango Praline ราคาชิ้นละ 140 บาท 
ถ้าหากคุณเป็นคนที่ชอบรสชาดหวานอมเปรี้ยวที่ผสมผสานทำมาอย่างลงตัว เค้กชิ้นนี้จะไม่ทำให้คุณผิดหวังเลยทีเีดยวเชียว ความหวานของมะม่วง เข้ากันได้ดีกว่ารสเปรี้ยวของเสาวรสที่ตัดออกมาได้ดี พร้อมตัวเค้กนุ่มๆ เรียกว่า เป็นขนมสำหรับสาวๆเลยก็ว่าได้เพราะดีต่อสุขภาพในเรื่องของโภชนาการตัวเสาวรสช่วยในเรื่องการขับถ่ายได้ดี มะม่วงก็ยังเป็นผลไม้หน้าร้อนที่ยังคงอันดับต้นๆของเรา กัดคำแรกรสชาดหวานและเปรี้ยวเข้ามาอยู่ในปากไม่มีอะไรเด่นไปกว่ากันแต่เข้ากันอย่างลงตั้วและลงตัว 

Soft Peach Verrine ราคา 135 บาท
ขนมถ้วยเล็กๆ ที่มาพร้อมพีชที่ถูกตัดเป็นชิ้นใหญ่ชั้นครีมและพีชเชื่อม ด้านล่างมีกลิ่นของเหล้ารัมเล็กๆน้อยๆพอกรุบกริบ เป็นขนมที่มีความเซ็กซี่อยู่ในตัวเองทั้งความหวานๆเปรี้ยวๆของพีช และกลิ่นครีมหวานๆ จ้วงช้อนลงไปในแก้วเล็กๆแล้วจะพบกับความมหัศจรรย์ (เขียนแล้วนึกถึงหน้า อาซึมะ คาซึมะจากเรื่องเจปัง กรรมการคุโรยานางิตอนกำลังทำรีเอ็กชั่นเลยค่ะ ฮ่าๆ) 

 The Wave ราคา 145 บาท
มาการองยักษ์สีชมพูเด่นสะดุดตา
สีชมพูเด่นสะดุดตา รูปร่างที่สวยงาม ทำให้รัตน์สะดุดตาและชี้เค้กชิ้นนี้เป็นชิ้นแรก แล้วก็ขอสั่งมาลองดูเพราะความสวยของมันค่ะ มาการองชิ้นนี้มีสีชมพูแดงสด ไส้ด้านด้านในมีกลิ่นหอมของกุหลาย รสชาดหวานๆเปรี้ยวๆตัดกัน แต่รสหวานนำ ตกแต่งด้วยกลีบดอกไม้สีชมพูและราสเบอร์รี่ สาวๆมาอย่าลืมมาลิ้มลองกันให้ได้ค่ะ 



ที่โดดเด่นและที่ทางร้านอยากจะแนะนำคือตัว Afternoon Tea Set ซึ่งราคาอยู่ที่ 550 บาทยังไม่รวมภาษีมูลค่าเพิ่มซึ่งเพื่อนๆสามารถมานั่งจิบน้ำชา นั่งเมาท์แตก นินทา นั่งคุยงานแล้วจิบของว่างทั้งคาวและของหวานไปได้เรื่อยๆ 

หน้าตาเซ็ตมา 3 ชั้น เรียงกันสวยงาม พร้อมกา 1 เซ็ต โดยน้ำชามีให้เลือกมากมายหลากหลายกลิ่นค่ะ
ชาของที่นี่เค้ายังการันตีเลยว่าเป็นชาธรรมชาติไม่สังเคราะห์สารเคมีใดๆมีกลิ่นหอมคล้ายน้ำหอมเลยก็ว่าได้ มีหลากหลายกลิ่นให้เลือกดื่มกัน ใครอยากจะดื่มลองขอดมก่อนได้ค่ะ แนะนำกลิ่น Sakura, Jasmine, MacoPolo และอีกหลากหลายรสชาดที่ถือว่าเป็น Signature ของประเทศนั้นๆ ที่รัตน์ชอบคือตัว Packaging และตัวกล่องที่ดูเร้าใจ ยั่วยวนด้วยสีสันของกล่อง So Sexy !! ทำให้อยากลองซื้อกลับมาค่ะ 

ส่วนคอกาแฟก็ห้ามพลาดด้วยเครื่องชงกาแฟพิเศาแอบจำยี่ห้อไม่ได้ แต่ทำกาแฟออกมาได้ค่อนข้างดี (จากปากพี่ที่ไปด้วยกันคอกาแฟค่ะ)
ยังไม่หมดเท่านี้ ขอพูดถึงตัว มาการอง ที่นี่เค้านำมาการองมาขายถือว่าเป็นเจ้าแรกของไทยเลยล่ะจ้า ทำให้คนไทยได้รู้จักมาการองกันเลยทีเดียวและแพร่หลายจนถึงปัจจุบันนี้ค่ะ

มื้อนี้ต้องขอขอบคุณวงใน.คอมที่พาเราไปชิมน้ำชายามบ่ายแบบผู้ดี๊ผู้ดีกันที่ Madarin Oriental Shop Gaysorn Plaza และคุณ Georges Michael ที่สละเวลามาแนะนำผลิตภัณฑ์ของ Madarin ให้รู้จักค่ะ